Sabinet | Volume 110, Issue 3214
Volume 110, Issue 3214, 2008
Die Kerkblad - Volume 110, Issue 3214, August 2008
Volume 110, Issue 3214, August 2008
"Die Here regeer" : uit die Woord
Vir die Bybelse gelowige staan dit vas dat God regeer. Hierdie wete gee 'n mens vastigheid en vertroue, en dit laat jou uit verwagting lewe.
Wat wel dikwels vir die gelowige 'n probleem is, is hoe God regeer. Die wêreldgebeure is so anders as wat mens sou verwag as God regeer. Hierdie anderse verloop van sake kan 'n mens laat twyfel.
Hou moed!! : redaksioneel
Elke keer as ek na 'n Bybelgedeelte soek om my op te beur, keer ek terug na hierdie bemoedigende uitspraak van Jesus in Johannes 16 : 33 : Hou moed : Ek het die wêreld klaar oorwin. (In die Latynse vertaling val dit so lekker op die tong (en is dit dadelik herkenbaar) : sed confidite, ego vici mundum.)
Waarom glo ek in God? : hoofartikel
In die noordelike dagblad Beeld verskyn daar elke Maandag 'n rubriek onder die opskrif Godsdiens Aktueel waaraan 'n aantal teoloë deelneem. Na aanleiding van een van my artikels ontvang ek 'n e-pos van 'n onbekende persoon met die naam Armando Pellencin. Hy rig 'n versoek tot 'n oop en diepgaande gesprek oor sake van lewensbelang - 'n gesprek wat tans nog aan die gang is.
Olimpiese Spele 2008 : hoofartikel
Teen die tyd dat hierdie uitgawe van Die Kerkblad verskyn, is die Olimpiese Spele, wat vanjaar in China gehou word, in volle gang. Suid-Afrika sal daar verteenwoordig wees, meeste deelnemers op meriete gekies, want in atletiek byvoorbeeld geld slegs meriete.
Die gesin - bousteen van 'n gesonde samelewing : brandpunt
Author S.J. (Sarel) Van der Merwe
Source: Die Kerkblad 110, pp 9 –10 (2008)
Op Vadersdag 15 Junie 2008 skryf Koos Kombuis : Die gat waar my pa moes gewees het (Rapport). Sy pa was 'n naam en 'n gesig. Hy kan nie onthou dat sy pa met hom gespeel, gesels het of ooit uitgevra het oor skoolwerk nie. Sy pa was soms geld in sy bank en oor naweke 'n "lift" na 'n "paartie". Hy was emosioneel ontoereikend, onbereikbaar en afwesig.
Ek het die middag geluister na RSG waar boodskappe vir vaders uitgesaai is. Dit het gewissel van 'n dankbare kind wat haar pa bedank tot 'n hele aantal leë boodskappe wat gerig is aan iemand wat dalk net nooit teenwoordig was nie, maar veronderstel is om tog belangrik te wees in die persoon se lewe.
Stefanie Snyman : die redakteur gesels met ...
Source: Die Kerkblad 110, pp 11 –14 (2008)
Stefanie Snyman (geb. Labuschagne) is op 18 November 1936 gebore te Mooiplaas, distrik Lichtenburg. Vir die eerste ses jaar van my lewe het ek saam met my ouers tussen Kaapstad en Wes- Transvaal gependel vir die Parlementsitting.
"Die planne van die Here staan vir altyd vas ..." : fokusartikel
Source: Die Kerkblad 110, pp 15 –17 (2008)
In die beryming van Psalm 33 :11 word die opskrif hierbo weergegee met - "Die Heer se raad word nooit gekeer nie, dit sal bestaan in ewigheid" (Ps 33:6 berym). Dis 'n belydenis wat ons in hierdie tyd gerus ons eie kan maak en vir ons kinders kan leer. Baie gelowiges worstel egter met die vraag : Is dit nog steeds waar?
My perspektief as Christen op ... die verkiesingsproses in Zimbabwe : fokusartikel
Author E.J. (Edmund) De Beer
Die Bybel skryf nie voor of 'n land 'n demokrasie of 'n monargie of 'n ander regeringsvorm moet hê nie. Die Bybel skryf ook nie regeerders voor hoe lank hulle mag regeer nie. God gee in sy Woord wel sekere voorskrifte oor owerhede se taak en hoe mense (ook owerhede) in die algemeen behoort op te tree. In die lig hiervan gee ek my perspektief as Christen op die verkiesingsproses in Zimbabwe.
My perspektief as Christen op ... die stryd van Tibet om onafhanklikheid : fokusartikel
Source: Die Kerkblad 110, pp 20 –22 (2008)
Geografies beskou UNESCO (United Nations Educational, Scientific and Cultural Organisation) en Encyclopædia Britannica Tibet as deel van Sentraal- Asië, terwyl verskeie akademiese organisasies Tibet as deel van Suid-Asië beskou. Aan die suidekant word dit hoofsaaklik deur Indië begrens, aan die ooste en noorde deur China en in die weste deur Kasjmir.
My perspektief as Christen op ... die verwoestende sikloon in Mianmar : fokusartikel
Source: Die Kerkblad 110, pp 23 –24 (2008)
So 'n paar jaar gelede kon Suid-Afrikaners op TV kyk hoe 'n Armeense geestelike in die sneeu staan, met verwoeste geboue op die agtergrond, en vertel van die aardbewingramp en die menslike lyding. Hy sluit sy vertelling af met : "By the way, a merry Christmas to you all."
My perspektief as Christen op ... Israel 60 jaar na onafhanklikheid : fokusartikel
Author F.N. (Frans) Lion-Cachet
Source: Die Kerkblad 110, pp 25 –27 (2008)
Israel is byna daagliks in die nuus. Ons hoor van Israel wat Gaza bombardeer, verwoesting en wanorde word aangerig en menselewens bly in die slag. Aan die anderkant hoor ons weer van Palestynse weerwraak en bedreigings wat nie net by woorde bly nie. Wat moet ons as gelowiges van alles dink? Moet ons ons uitspreek, kant kies of in 'n soort stille diplomasie niks doen nie?
Daar is ook 'n groter prentjie. Wat is die plek van die staat Israel in die loop van die geskiedenis? Waartoe gaan alles uitloop? Om alles te verstaan, is dit goed om eers 'n kort blik op die verloop van die geskiedenis te verkry.
My perspektief as Christen op ... die voedsel- en energietekorte wêreldwyd : fokusartikel
Die tekorte aan voedsel en energie en die voortdurende prysstygings is sorgwekkend. Kos en brandstof is lewensnoodsaaklik. In baie opsigte het hulle met mekaar te doen. Brandstof is nodig vir voedselproduksie, verhitting, koskook en vir die vervoer van mense en produkte. Wêreldwyd styg kospryse onrusbarend, want produksiekoste styg omdat energie skaars en duur is, maar ook visbronne raak uitgeput.
Die vreemdeling in ons midde : fokusartikel
Ons samelewing is 'n aantal weke gelede geskud deur skokkende tonele van aanvalle op vreemdelinge. Hierdie vreemdelinge is emigrante uit Afrikastate wat wettig en meestal onwettig die land binnegekom het op soek na 'n beter bestaan of om moeilike toestande in hulle eie lande te ontvlug. Die verskynsel van vreemdelingehaat word met die term xenofobie beskryf. Xenofobie is egter nie net 'n probleem hier in ons land nie, maar kom toenemend wêreldwyd voor.
Manlik en vroulik in die kerk ... gedagtes oor die onlangse GTV-vergadering : diskussie
Source: Die Kerkblad 110, pp 33 –35 (2008)
Is die water net troebel, of is dit dalk ook diep?
In 2006 is 'n referaat by die Gereformeerde Teologiese Vereniging (GTV) gelewer waarin daar besin is oor die erns van die verskille binne die GKSA oor die vraagstuk van die vrou in die besondere dienste. Die vraag is gevra of die water oor hierdie saak net troebel is en of dit diep is. Almal het saamgestem dat die water wel troebel is.
GTV 2008 ... Sinode 2009? : diskussie
Author J.H. (Jac) Howell
Source: Die Kerkblad 110, pp 36 –38 (2008)
Die positiewe wat na my mening in die boek "Manlik en vroulik in die kerk - Geslagtelikheid en die besondere dienste" (wat tydens die GTV van 2008 behandel is) na vore gekom het, is die volgende :
alle partye erken die hoofskap van die man oor die vrou as 'n Godgegewenheid;
alle partye erken dat Febe (Rom 16 : 1) nie as voorbeeld van die vrou in die (diaken)amp misbruik mag word nie;
alle partye erken dat Galasiërs 3 : 28 geensins as kernvers misbruik mag word om daardeur alle onderskeid tussen man en vrou op te hef en as argument te gebruik dat die vrou wel in die besondere dienste mag dien nie;
alle partye is gedwing om hulle wyse van denke en "by antwoorde uitkom" duideliker bekend te maak.
Omdat God ons deur hulle wil regeer : diskussie
Author J. (Johan) Fleischmann
Dit is met groot dankbaarheid in die hart dat mens rapporte hoor van die onlangse nasionale GTV - persone met botsende standpunte het begrip en respek vir mekaar! Prys die Here! Daarom huiwer ek byna om gesprek oor die onderwerp verder oop te maak. Die laaste wat mens wil, is 'n verdere oplewing van onverkwiklike ruimtes waarin debat gevoer word. Daar is egter 'n baie belangrike gesprekspunt wat ons (sover ek weet) nog nie deurgepraat het nie : God se Wet.
Handves van Verantwoordelikhede vir Leerders : diskussie
Source: Die Kerkblad 110, pp 40 –42 (2008)
Norme is maar dun en leeg
Een van die groot besware teen 'n Handves van Menseregte, soos wat daar tans verskyn as Hoofstuk 2 van die RSA se Grondwet van 1996, is dat dit oormatig klem lê op die regte van mense (die burgers van die land) en nie ook op hulle verantwoordelikhede nie. 'n Mens het nie net regte nie, maar ook verantwoordelikhede omdat elke reg ook 'n verantwoordelikheid veronderstel.
"Neergedaal het na die hel" - dalk 'n ander benadering? : diskussie
Author P.J. De Klerk
Hierdie frase in die vierde artikel van die Apostoliese Geloofsbelydenis, asook die herbewoorde "... wat die angste van die hel tot in die dood toe ondergaan het", gaan klaarblyklik steeds gebuk onder kritiek en 'n gebrek aan aanvaarding (sien bv. Waarom die woorde verander", ds. Wicus van der Vyver, Die Kerkblad April 2006).
Die gesuis van 'n sagte koelte in Mianmar : van oraloor
Mianmar is 'n ietwat obskure (weens die geografiese afstand) land wat nie baie bekend is in Suid-Afrika nie. Selfs die bogenoemde natuurramp is met slegs enkele berigte gedek in die media. Lees mens die geskiedenis van hierdie pragtige landstreek, dan is die ooreenkomste met ons buurland, Zimbabwe, onmiskenbaar.
Veels geluk, liewe Slingervel, omdat jy verjaar! : aktueel
Source: Die Kerkblad 110, pp 48 –49 (2008)
Alhoewel die Slingervel tans net ongeveer 3 000 intekenare het, is die tydskrif tog by 'n groot aantal lidmate van die Gereformeerde Kerke in Suid-Afrika bekend. Oupa en Ouma het dalk die tydskrif vir hulle kinders bestel, doer in die beginjare. In die volgende geslag het Pa en Ma, omdat hulle soveel uit die Slingervel gekry het, ook gesorg dat Boetie en Sussie gereeld die tydskrif ontvang. En al het 'n groot groep Gereformeerdes nie vandag kennis van die Slingervel nie, kan almal wat op een of ander wyse kennis gemaak het daarmee, saamjubel by die 50ste verjaardag daarvan. Die Slingervel is inderdaad in Augustus 2008 50 jaar oud.